S-7073/2019

Dómur

Mál þetta, sem dómtekið var 29. janúar sl., er höfðað með ákæru, útgefinni af lögreglustjóranum á höfuðborgarsvæðinu 3. desember 2019, á hendur K-kvk-þgf Þ-kvk-þgf E-kvk-þgf, kt. [...], [...], [...], fyrir fíkniefnalagabrot með því að hafa, laugardaginn 2. júní 2018, haft í vörslum sínum, í sölu og dreifingarskyni, 141,83 g af amfetamíni, 0,31 g af maríhúana og 0,62 g af tóbaksblönduðu kannabisefni, sem fannst við líkamsleit lögreglu á ákærðu á lögreglustöð við Hverfisgötu 113 í Reykjavík.

Telst þetta varða við 2. gr., sbr. 5. og 6. gr., laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærða verði dæmd til refsingar og til greiðslu alls sakarkostnaðar. Jafnframt er þess krafist að ákærða verði dæmd til að sæta upptöku, samkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, sbr. reglugerð nr. 848/2002, og 3. mgr. 49. gr. lyfjalaga nr. 93/1994, á framangreindum 141,83 g af amfetamíni, 0,31 g af maríhúana, 0,62 g af tóbaksblönduðu kannabisefni, 3 töflum af óþekktri tegund og 2 töflum af læknislyfi merkt NVR R40, sem allt fannst við líkamsleit lögreglu á ákærðu umrætt sinn.

Undir rekstri málsins féll ákæruvaldið frá því að varsla umræddra efna hefði verið í sölu og dreifingarskyni. Eftir stendur því vörslubrot á þeim efnum sem tíunduð eru í ákæru.

Verjandi ákærðu krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og er brot hennar rétt heimfært til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 28. nóvember 2019 var ákærða dæmd í 2 mánaða fangelsi, skilorðsbundið til tveggja ára, fyrir þjófnað og akstur undir áhrifum lyfja og akstur undir áhrifum ávana og fíkniefna með dómi þann 31. ágúst 2018. Að öðru leyti hefur sakaferill ákærðu ekki áhrif á ákvörðun refsingar. Ekki er um skilorðsrof að ræða á ofangreindum dómi en samt sem áður verður að dæma hann upp og ákveða refsingu í einu lagi þar sem um hegningarauka er að ræða við við skilorðsbundinn dóm, sbr. 60. og 78. gr. almennra hegningarlaga nr. 19/1940. Við ákvörðun refsingar verður það metið ákærðu til refsimildunar að nokkuð langt er liðið frá því að brot var framið og að hún játaði brot sitt á rannsóknarstigi og fyrir dómi.

Með hliðsjón af framangreindu og sakarefni þessa máls þykir refsing ákærðu hæfilega ákveðin fangelsi í 5 mánuði en fresta skal fullnustu refsingarinnar og falli hún niður að liðnu einu ári frá uppkvaðningu dóms þessa að haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs 141,83 g af amfetamíni, 0,31 g af marijúana, 0,62 g af tóbaksblönduðu kannabisefni, 3 töflur af óþekktri tegund og 2 töflur af læknislyfi merkt NVR R40 sem lögregla lagði hald á við rannsókn málsins.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 126.480 krónur, að meðtöldum virðisaukaskatti. Engan sakarkostnað leiddi af meðferð málsins.

Af hálfu ákæruvaldsins flutti málið K-kvk-nf Ó-kvk-nf E-kvk-nf aðstoðarsaksóknari.

H-kvk-nf S-kvk-nf B-kvk-nf aðstoðarmaður dómara, kveður upp dóminn.

D Ó M S O R Ð:

Ákærða, K-kvk-nf Þ-kvk-nf E-kvk-nf, sæti fangelsi í 5 mánuði en fresta skal fullnustu refsingarinnar og falli hún niður að liðnu einu ári frá uppkvaðningu dóms þessa, haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 141,83 g af amfetamíni, 0,31 g af marijúana, 0,62 g af tóbaksblönduðu kannabisefni, 3 töflur af óþekktri tegund og 2 töflur af læknislyfi merkt NVR R40.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 126.480 krónur.

H-kvk-nf S-kvk-nf B-kvk-nf

Upptæk eru gerð til ríkissjóðs 141,83 g af amfetamíni, 0,31 g af marijúana, 0,62 g af tóbaksblönduðu kannabisefni, 3 töflur af óþekktri tegund og 2 töflur af læknislyfi merkt NVR R40.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 126.480 krónur.

H-kvk-nf S-kvk-nf B-kvk-nf